Vienuolė 2

Vienuolė 2 () – 2023 m. JAV antgamtinis siaubo filmas, režisuotas Maiklo Čaveso. Tai 2018 m. filmo „Vienuolė“ tęsinys ir devintoji „Išvarymo“ franšizės dalis. Į vaidmenis grįžta Taissa Farmiga, Jonas Bloquet ir Bonnie Aarons. Prie jų prisijungia Storm Reid ir Anna Popplewell. Filmo prodiuseriai – Peter Safran ir James Wan.

2017 m. Dž. Vanas aptarė galimybę sukurti „Vienuolės“ tęsinį, o 2019 m. P. Safranas pranešė, kad filmas kuriamas. Iš pradžių A. Cooper buvo pasamdyta kaip vienintelė scenaristė, tačiau I. Goldbergas ir R. Naingas prisidėjo kuriant galutinę scenarijaus versiją. M. Čavesas, režisavęs du ankstesnius „Išvarymo“ franšizės filmus – „Verkiančios moters prakeiksmas“ (2019) ir „Išvarymas 3: Velnias privertė mane tai padaryti“ (2021) – buvo paskelbtas filmo režisieriumi. Filmavimas prasidėjo 2022 m. spalį Prancūzijoje.

Filmą „Vienuolė 2“ 2023 m. rugsėjo 8 d. išleido kompanija „Warner Bros. Pictures“.

Siužetas 
1956 m. Prancūzijos internatinėje mokykloje nužudomas kunigas. Blogis plinta. Sesuo Irena vėl akis į akį susiduria su demoniška jėga – vienuole Valaku.

Aktoriai 
 Aktorius – vaidmuo
 Taissa Farmiga – sesuo Irena
 Jonas Bloquet – Frenčis
 Storm Reid – sesuo Debra
 Anna Popplewell – Keitė
 Bonnie Aarons – Valakas / vienuolė
 Katelyn Rose Downey – Sofi

Šaltiniai

Nuorodos 
 
 

2023 filmai
Siaubo filmai
JAV filmai